पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश स्तर पर हुए निर्णय के बाद जिले में भी कोरोना कर्फ्यू आगे बढ़ा दिया गया है। कलेक्टर अजय गुप्ता ने शुक्रवार को आदेश जारी करते हुए जिले में कोरोना कर्फ्यू 17 मई की सुबह 6 बजे तक बढ़ाने के आदेश जारी किए हैं। इस दौरान जिले में 10 और 14 मई को ही सुबह 9 से 11 बजे तक आटा चक्की और कीटनाशक दुकानें खुली रहेंगी। दूध की दुकानें, मिल्क पार्लर और डेयरी आदि प्रत्येक दिन सुबह 7 से 8 और शाम 6 से 7 बजे तक ही खुलेंगी।
ऐसे बढ़ता गया कोरोना कर्फ्यू
जिले में कोरोना कर्फ्यू के आदेश जिला दंडाधिकारी ने 15 अप्रैल की रात 10 बजे से लागू होने के आदेश जारी किए थे। इस दौरान किराना, दूध, फल सब्जियां आदि सुबह 7 बजे से 11 तक खोलने की राहत दी गई थी । इसके बाद इसकी अवधि 30 अप्रैल तक बढ़ाई गई और लोगों की दी गई राहत में कटौती की गई।
पिछले दिनों कलेक्टर अजय गुप्ता ने कोरोना कर्फ्यू 8 मई की सुबह 6 बजे तक बढ़ाने का आदेश जारी किया। लेकिन अब फिर से शुक्रवार को आदेश जारी करते हुए कोरोना कर्फ्यू 17 मई की सुबह 6 बजे तक लागू करने के आदेश दिए। इस दौरान आटा चक्की और कीटनाशक दवाइयों की दुकानें 10 और 14 मई को खोलने की राहत दी गई है।
एक नजर में क्या खुला रहेगा और क्या बंद रहेगा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn